חיית עבודה

חיה עבודה (באנגלית: working animal) היא חיה, בדרך כלל מבויתת, המוחזקת על ידי בני אדם ומאומנת לבצע משימות. חלק מהחיות משמשות לביצוע פעולות שדורשות כוח פיזי, כמו שוורים וסוסים, או להובלה, כמו סוסים, חמורים, פילים וגמלים. חיות אחרות הן חיות שירות שאומנו לבצע משימות מיוחדות מסוימות, כגון כלבי ציד, כלבי נחייה, יוני דואר ודייג קורמורנים. לעיתים חיות משמשות לרעיית צאן. חלקן, בסוף חיי העבודה שלהם, משמשות להפקת בשר, או מוצרי עור. ייתכן שהשימוש בחיות עבודה החל לפני תחילתה של החקלאות, משום שכלבים שימשו ציידים-לקטים ברחבי העולם. מינים מבויתים מגודלים לעיתים קרובות לשימושים שונים, במיוחד סוסים וכלבי עבודה ושרות. חיות עבודה גדלות בדרך כלל בחוות וכפרים. אולם חלק מחיות העבודה עדיין נלכדות בשטח המחיה הטבעי שלהן. כאלה הם למשל דולפינים, קורמורנים ופילים אסייתים. אנשים התאימו שימושים למגוון רחב של יכולות בעלי החיים: משתמשים בכוחם של סוסים, פילים ושוורים כדי למשוך עגלות ולהוביל משאות. כוחות משטרה משתמשים בכלבים למציאת חומרים בלתי חוקיים כגון סמים וחומרי נפץ, לסיוע בתפיסת מבוקשים. אחרים משתמשים בכלבים כדי למצוא חפצים או כדי לחפש נעדרים או לכודים. אנשים משתמשים בבעלי חיים כגון גמלים, חמורים, סוסים וכלבים להובלה, לרכיבה או למשיכת עגלות ומזחלות. בעלי חיים אחרים, ביניהם כלבים, סוסי פוני וקופים, עוזרים לאנשים עם מוגבלויות. במקרים נדירים חיות בר מאולפות ומאומנות לבצע עבודה, אך לרוב זה לצורך בידור בלבד משום שחיות כאלה נוטות לחוסר אמינות ובעלות מזג שונה מחיות עבודה מבויתות. ישנם בעלי חיים מבויתים שאינם חיות עבודה, לדוגמה - חתולים עשויים לצוד עכברים מתוך אינסטינקט אך לא ניתן לאמן אותם לבצע פעולה זו. גם בעלי חיים מבויתים אחרים, כגון כבשים או ארנבות, יכולים לשמש בשר, עורות וצמר, אך אינם מתאימים כחיית עבודה. לבסוף, חיות מחמד ביתיות קטנות, כמו רוב הציפורים הקטנות (מלבד סוגים כגון יוני דואר וקורמורנים) אינן מסוגלות בדרך כלל לבצע עבודה מלבד מתן חברות בידור ורוגע. ישנם בעלי חיים המשמשים בשל הכוח הפיזי שלהם במשימות כגון חריש או כריתת עצים. אחרים עשויים לשמש כחיות משא, להובלת בני אדם וסחורות. על חלק מבעלי החיים בני האדם רוכבים על גבם. לחלופין, ניתן להשתמש בסוס אחד או יותר הרתומים ברתמה כדי למשוך עגלות ומרכבות. חיות רכיבה משמשות לביצוע מטלות כמו מעבר מרחקים ארוכים או על פני שטח טרשי, ציד על סוסים או פילים, סיור באזורים כפריים או במדבר, או איסוף ורעיית צאן. בעלי חיים אלה כוללים בעיקר סוסים, חמורים ופרדות, בקר, תאו מים ויאק. במקומות מסוימים משתמשים גם בפילים, לאמות וגמלים. גמלים חד-דבשתיים נמצאים באזורים צחיחים של אוסטרליה, צפון אפריקה והמזרח התיכון; הגמל הדו-דבשתי הנפוץ פחות שוכן במרכז ובמזרח אסיה; שניהם משמשים כחיות עבודה. לעיתים, ניתן לרכוב על איילים, אף על פי שבדרך כלל נוהגים בהם. חיות משא הן בעיקר סוסים, פרדות, חמורים, איילי צפון ושני סוגי הגמלים. מינים נוספים משמשים לא רק כדי לשאת משאות, כגון לאמות בהרי האנדים. בקר מבוית ויאקים משמשים גם כחיות להקה. מינים אחרים המשמשים לשאת מטענים, ובהם כלבים ועזים. חיות רתומות משמשות כחיות משא הרתומות לבד או בצוותים, וכן למשיכת מזחלות, עגלות וכרכרות בעלי גלגלים או מחרשות. שוורים הם איטיים אך חזקים, והם היו אלה שנשאו בעול מאז ימי קדם: כלי הרכב הקדום ביותר ששרד, המזחלת השומרית של פואבי, הייתה רתומה לשור; דונם, הוגדר במקור כשטח ששוורים יכולים לחרוש ביום. תאו המים והקראבאו הביתיים, מושכים עגלות ומחרשות בדרום מזרח אסיה ובפיליפינים. סוסי משא רתומים ברתמה לנשיאת משא כבד. מספר גזעים של סוסים במשקל בינוני משמשים למשיכת עגלות קלות יותר, כגון כרכרות. פרדות נחשבות קשוחות וחזקות, כאשר גודל הרתמה תלוי בסוג הפרדות. מכיוון שהן חיות כלאיים בדרך כלל הן אינם פוריות. סוסי פוני וחמורים משמשים לעיתים קרובות למשיכת עגלות וקרונות קטנים. מבחינה היסטורית, סוסי פוני שימשו בדרך כלל במחצבות לכריית עפרות כדי למשוך את עגלות העפרות. כלבים משמשים למשיכת עגלות קלות או מזחלות, (למשל כלבי מזחלות כגון האסקי), למטרות פנאי ועבודה כאחד. עיזים יכולות לבצע עבודה כשהן רתומות ברתמה קלה למשיכת עגלות. אייל הצפון נמצא בשימוש במדינות הנורדיות הארקטיות והתת-ארקטיות ובסיביר. במהלך מלחמת העולם השנייה פרס הצבא האדום גדודי תובלה של צבאים בחזית המזרחית. במאה ה-21, חיילים רוסים ממשיכים להתאמן עם מזחלות איילים בחורף. באגדה החגיגית המסורתית בחג המולד, אייליו של סנטה קלאוס מושכים מזחלת בשמי הלילה כדי לעזור לסנטה קלאוס להעביר מתנות לילדים בערב חג המולד. פילים משמשים לכריתת עצים בדרום-מזרח אסיה. לעיתים רחוקות יותר, גמלים ולאמות אומנו להיות חיות רתומות. על פי חואן איגנסיו מולינה, הקפטן ההולנדי יוריס ואן שפילברגן צפה בשימוש בצ'ליקנים (סוג לאמה) על ידי מאפוצ'ים ילידים באי מוקה כחיות הגוררות מחרשה בשנת 1614. מגוון חיות בר אומנו להיות רתומות, כולל זברות ואפילו אייל קורא. חיות מבויתות המקיימות התנהגות מגוננת או טריטוריאלית במיוחד, אומנו לשמירה על בני האדם או על רכוש כגון בתים, מבני ציבור, עסקים, יבולים, בעלי חיים ואפילו מקומות לפעילות פלילית. חיות שמירה יכולות לשמש כמזעיקות ומתריעות את בעליהם מפני סכנה או שניתן להשתמש בהן כדי להפחיד באופן פעיל או אפילו לתקוף פולשים ומסיגי גבול או חיות מסוכנות. דוגמאות ידועות של חיות שמירה כוללות כלבים, אווזים ולאמות. חיות אחרות שמשמשות לשמירה הן חתולים, חמורים, חזירים, אלפקות, בקר, עופות בית, אילים, ברווזים, עיזים, תרנגולי הודו ותרנגולים חיות משא עשויות להפעיל מכונות קבועות באמצעות הליכה והן שימשו לאורך ההיסטוריה כדי להפעיל כננת להעלאת מים מבאר. כלבים מגזעים קטנים ונמוכים שימשו בעבר לסיבוב מוטות צלייה לצליית בשר. יש חיות שעבודתן היא טיפול ביולוגי בסביבה. בעלי חיים כגון קרפיונים אסיאתיים יובאו לארצות הברית בשנות ה-70 כדי לשלוט בצמיחת האצות, עשבים וטפילים במאגרי מים, עשבים שוטים במערכות תעלות ולטיפול בשפכים. דבורים משמשות להאבקת פרחי ירקות בחממות כגון, עגבניות, מלפפונים מלונים ועוד. תנשמות משמשות להדברת נברנים בשדות. ניתן להשתמש בבעלי חיים כדי לזהות נוכחות של פתוגנים וחולים הנושאים מחלות זיהומיות. כלבים (כולל כלבי גישוש ) ודבורים אומנו לזהות זיהומים כגון COVID-19. כלבים אומנו לגלות סרטן (אנ'). מחקר אחד דיווח שניתן להשתמש בנמלים כדי לזהות סרטן באמצעות שתן. מכיוון שמיני טורפים מצוידים באופן טבעי באינסטינקט לתפוס טרף, הם אומנו למשימות תפיסת טרף שניצוד. השימוש יכול להיעשות לצורכי מזון, ספורט, או כדי לצמצם את אוכלוסיית בעלי החיים הלא רצויים הנחשבים מזיקים לגידולים, לבעלי חיים או לסביבה. כלבי ציד וכלבים אחרים משמשים להביא ציד שניצוד. גזעים מסוימים גודלו למשימה זו, כגון פוינטרים וסטרים. חתולי בית (חתולי בית המשמשים לציד מכרסמים קטנים וציפורים) הם אחת מחיות העבודה העתיקות ביותר להגנה מפני מזיקים, הגורמים להרס יבולים כגון מכרסמים ויונים מאז ייסוד החקלאות האנושית. קרקלים משמשים לעיתים כחיות ציד בחלקים מסוימים של המזרח התיכון, אם כי בדרך כלל הם מוחזקים כחיות מחמד. ברדלסים שאולפו אך לא בויתו שימשו בני אדם למרדף אחר טרף. חמוסים טורפים יצורים החיים במחילות, כמו ארנבות. בזים, עופות דורסים משמשים כציידים באוויר. ניתן להשתמש בציפורים ימיות, כמו קורמורנים בסין, כדי לדוג דגים. כלבי חיפוש והצלה, עם חוש הריח המפותח שלהם, משמשים לאיתור בני אדם, כמו אסירים נמלטים, גנבים או אנשים שאבדו באזורים מרוחקים. הם משמשים גם כדי למצוא אנשים לכודים, במפולות שלגים או במבנים שקרסו. אפשר להשתמש בכלבים גם כדי לחפש אנשים מתים. המחפשים משתמשים בסוסים באזורים מרוחקים כדי לכסות ברכיבה שטחים גדולים של שטח טרשי. המודעות הטבעית של הסוס לסביבתם מתריעה את הרוכבים על נוכחות של משהו חריג, כולל מטיילים או ציידים אבודים. כמו כלבים מסוימים, סוסים מסוימים מאומנים לעקוב אחר הריח. השימוש בסוסים בחיפוש והצלה ידוע בשם חיפוש והצלה רכוב. כלבים וחזירים, בעלי חוש ריח טוב יותר מבני אדם, יכולים לסייע במציאת מוצרים יקרי ערך, כגון כמהין (פטרייה תת-קרקעית יקרה מאוד). הצרפתים משתמשים בדרך כלל בחזירי כמהין, בעוד שהאיטלקים משתמשים בעיקר בכלבים. קופים מאומנים לקטוף אגוזי קוקוס מעצי דקל, עבודה שנחשבת עבודה מסוכנת לבני אדם. כלבי גישוש, המועסקים בדרך כלל על ידי רשויות אכיפת החוק, מאומנים להשתמש בחושיהם כדי לזהות סמים לא חוקיים, חומרי נפץ, מטבעות ומוצרי אלקטרוניקה כגון טלפונים ניידים אסורים ועוד. החוש המשמש ביותר את כלבי הגישוש הוא ריח, ולכן כלבים כאלה ידועים גם בשם 'כלבי הרחה'. הדוגמה המוכרת ביותר היא כלב הנחייה. סוסים מיניאטוריים, כלבים טיפוליים ועוד, משמשים מדי פעם גם למטרה זו. כלבים מאומנים וקופים אפריקאים, אסייתים ואמריקאים, כמו קופי קפוצ'ין, למדו לספק פונקציות אחרות לאנשים עם לקויות, כמו פתיחת דואר ומשימות ביתיות קטנות דומות. מערכת יחסי עבודה קרובה מאוד מתקיימת בין רועה, כלב רועים, ועדר צאן או בקר. רועי בקר וצאן במקומות שונים בעולם משתמשים בגזעי כלבים שונים. לגזעים מסוימים של סוסים יש גם "חוש" מולד המאפשר להם לשאת ביעילות רוכב למקום הנכון בזמן הנכון. משטרות וצבאות משתמשים ביכולות ההגנתיות וההתקפיות של בעלי החיים כדי להגן או לתקוף בני אדם. כלב השמירה נובח או תוקף, כדי להתריע מפני פולשים, משתמשים בכלבי גישוש לגילוי חומרי נפץ וסמים וכלבי תקיפה מאומנים לתקוף על פי פקודה. פילי מלחמה אומנו לקרב בימי קדם והם משמשים עד היום לתחבורה צבאית. השימושים הצבאיים בסוסים השתנו במהלך אלפי השנים, אך עדיין נמשכים, כולל בעבודות עבור המשטרה לסיור ופיזור הפגנות. פרשי גמלים (אנ') שימשו במדבריות מאחר שהיו להם יכולות תנועה ושרידות טובים יותר בסביבה המדברית הקשה מאשר לסוסים. כוח אבטחת הגבול (אנ') של הודו וכמה מדינות אחרות עדיין משתמשים בפרשי גמלים לסיורים במדבר טהאר. דולפינים ואריות ים מאומנים להצמדה מוקשים ימיים וכן לפטרל בנמלים. ביבשה, ניתן לאמן כלבים למצוא מוקשים. כמו גם, חולדות, שהן קלות יותר ואינן מהוות סיכון שיפעילו את המוקשים. השימוש בחולדות גובר עם הזמן לטיפול בשדות מוקשים. ארגון אפופו (אנ') הצליח לאמן חולדות לזהות מחלות, במיוחד שחפת ריאתית. יוני דואר מעבירות דואר, בדרך כלל הודעות על פיסות נייר קטנות, באוויר. בתחומי שיפוט מסוימים, לחיות עבודה מסוימות ניתנות זכויות משפטיות מועדפות מבעלי חיים אחרים. דוגמה נפוצה היא כלבי משטרה וכלבי צבא, הזוכים לעיתים קרובות לימי זיכרון לאחר שנפלו בקרב כמו קצינים וחיילים. בהודו קיימים חוקים ותקנות in loco parentis (אנ') ליישום חוקי רווחת בעלי חיים. על פי החוק בהודו, הישויות הלא אנושיות כגון חיות, אלוהויות, נאמנויות, ארגוני צדקה, תאגידים, גופים מנהלים וכו' (שאינם בני אדם) זכאים לקבל מעמד של "אישיות משפטית" המקנה להם זכויות וחובות משפטיות, כגון לתבוע ולהיתבע, להחזיק ולהעביר נכס, לשלם מיסים וכדומה. בתיקי בית משפט בהודו הנוגעים לחיות, לבעלי החיים יש מעמד של "אדם משפטי" ועל בני האדם מוטלת החובה החוקית לפעול כ"לוקו פרטיס" לרווחת בעלי החיים כמו שיש להורה כלפי הילדים הקטינים שלו. בית המשפט העליון בפנג'אב והריאנה הורה כי "לכל ממלכת החיות, כולל מיני עופות ודגים" יש "אישיות משפטית מובהקת עם זכויות, וחובות התואמים לבני האדם". בני אדם, הם ה"לוקו פרטיס" של החיות והם צריכים ליצור נורמות לרווחת בעלי חיים, כגון טיפול וטרינרי, מספוא ומחסה. לדוגמה, כרכרות הרתומות לבעלי חיים לא יכולות להכיל יותר מארבעה בני אדם, ואסור להעמיס בעלי חיים נושאי מטען מעבר לגבולות שצוינו ויש להפחית את המגבלות הללו בחצי כאשר בעלי חיים צריך לשאת את המטען במעלה מדרון. חוקים ותקנות אלה מעוגנים בסעיף 21 של החוקה של הודו. חיית שירות כלב נחייה סוס מיניאטורי טיפול בעזרת בעלי חיים כלב עבודה ושירות ביות בעלי חיים Falvey, John Lindsay (1985). Introduction to Working Animals. Melbourne, Australia: MPW Australia. ISBN 1-86252-992-2. מדיה וקבצים בנושא חיית עבודה בוויקישיתוף 14 Animals With Jobs | Animals who work for a living!, סרטון בערוץ "Socratica Kids", באתר יוטיוב (אורך: 11:41) What are Working Animals? (באנגלית) Amy Tikkanen, Working Like a Dog: 7 Animals with Jobs, Encyclopedia Britannica 12 Working Animals That You Can Ride - AZ Animals, AZ Animals, ‏1 באוקטובר 2022 Working Animals (באנגלית) Working Animals, Then and Now (באנגלית) Андрей Зайцев (8 במאי 2013). Оленьи батальоны на Мурманском рубеже (ברוסית). Мурман. נבדק ב-5 באוגוסט 2014. {{cite web}}: (עזרה) "Russian soldiers train in sub-zero temperatures with reindeer". BBC. 4 בפברואר 2016. נבדק ב-4 בפברואר 2016. {{cite news}}: (עזרה) The Geographical, Natural and Civil History of Chili, Pages 15 and 16, Volume II Eckholm, Erik (2010-05-14). "Trying to Take a Bite Out of Crime via Felons' Dogs". The New York Times (באנגלית אמריקאית). ISSN 0362-4331. נבדק ב-2023-03-04. Henley, Jon (2000-09-27). "Monkeys the new weapon of Paris gangs". The Guardian (באנגלית בריטית). ISSN 0261-3077. נבדק ב-2023-03-04. "Cat Breeds That Can Act Like Guard Cats". PawTracks (באנגלית). 2022-04-20. נבדק ב-2023-03-04. Steinman, Henry (2020-09-28). "Five Cat Breeds That Behave as "Guard Cats"". Kittentoob (באנגלית). נבדק ב-2023-03-04. Dohner, Jan. "Donkeys as Livestock Guardians: Pros and Cons – Mother Earth News". www.motherearthnews.com (באנגלית). נבדק ב-2023-03-04. McGreal, Chris (2003-10-29). "Israelis may put pigs on guard duty". The Guardian (באנגלית בריטית). ISSN 0261-3077. נבדק ב-2023-03-04. "Herd protectors – Alternative View Alpacas" (באנגלית). נבדק ב-2023-03-04. "How to Choose A Livestock Guardian Animal". Hobby Farms (באנגלית). 2020-10-05. נבדק ב-2023-03-04. "Guinea Fowl | Animal & Food Sciences". "Are Rams Dangerous? Not with Proper Management". באוגוסט 2022. {{cite web}}: (עזרה) Admin (2020-10-12). "Guard ducks | Ducks of wrath – Indeed there are guard ducks". iDuckn (באנגלית). נבדק ב-2023-03-04. Coop, The Happy Chicken (2022-03-07). "Flocks Guardian: Guard Animals to Protect Chickens -". The Happy Chicken Coop (באנגלית). נבדק ב-2023-03-04. "Asian Carp Overview". National Park Service. 24 ביוני 2019. {{cite web}}: (עזרה) Davis, Nicola (25 בספטמבר 2020). "'Any breed could do it': dogs might be a Covid tester's best friend". The Guardian. נבדק ב-16 בינואר 2021. {{cite news}}: (עזרה) Else, Holly (23 בנובמבר 2020). "Can dogs smell COVID? Here's what the science says". Nature (באנגלית). 587 (7835): 530–531. doi:10.1038/d41586-020-03149-9. PMID 33230277. נבדק ב-16 בינואר 2021. {{cite journal}}: (עזרה) "Bees in the Netherlands trained to detect COVID-19 infections". Reuters. 2021-05-06. נבדק ב-13 ביוני 2021. {{cite news}}: (עזרה) "Study shows dogs can accurately sniff out cancer in blood: Canine cancer detection could lead to new noninvasive, inexpensive ways to detect cancer". ScienceDaily (באנגלית). נבדק ב-9 במרץ 2023. {{cite news}}: (עזרה) "Ants can 'sniff out' cancer in urine, scientists find". Sky News (באנגלית). ארכיון מ-16 בפברואר 2023. נבדק ב-16 בפברואר 2023. {{cite news}}: (עזרה) Piqueret, Baptiste; Montaudon, Élodie; Devienne, Paul; Leroy, Chloé; Marangoni, Elisabetta; Sandoz, Jean-Christophe; d'Ettorre, Patrizia (25 בינואר 2023). "Ants act as olfactory bio-detectors of tumours in patient-derived xenograft mice". Proceedings of the Royal Society B: Biological Sciences (באנגלית). 290 (1991): 20221962. doi:10.1098/rspb.2022.1962. ISSN 0962-8452. PMC 9874262. PMID 36695032. {{cite journal}}: (עזרה) Dean Nelson, ‏Monkeys to be trained to pick coconuts, The Telegraph, 20 February 2012 Jenkins, Austin (22 ביולי 2009). "KPLU: Dogs Used to Sniff Out Cell Phones in NW Prisons". Publicbroadcasting.net. אורכב מ-המקור ב-19 בספטמבר 2012. נבדק ב-11 בנובמבר 2010. {{cite web}}: (עזרה) Remote Air Sampling for Canine Olfaction Published in: Proceedings IEEE 35th Annual 2001 International Carnahan Conference on Security Technology, accessed 8 March 2021 DOI: 10.1109/CCST.2001.962819 Bees, Giant African Rats Used to Sniff Landmines. In National Geographic, 10 February 2004. Webpage found 12 March 2010. APOPO, Dutch organization that raises and trains detection rats for worldwide use. See also HeroRAT. Democratic Politics Class 9. NCERT. Birds to holy rivers: A list of everything India considers “legal persons”, Quartz, September 2019.